Държавен вестник, бр. 50, 2025 г., стр. 11

БРОЙ  50	
Д Ъ Р Ж А В Е Н  В Е С Т Н И К 	
СТР.  11   
3. да не съдържа текстове, противоречащи 
на нормативната уредба;
4. да не съдържа неверни, непълни, подвеж­
дащи или заблуждаващи данни и информация, 
включително чрез информацията в него да не 
се укриват или прикриват съществени факти 
и обстоятелства;
5. да не съдържа двусмислена или неточна 
информация, в резултат на която кредитопо­
лучателят може да си създаде невярно впе­
чатление или извод за лицето, обслужващо 
кредити.
(6) Купувачът на кредити, а в случаите 
по чл. 35, ал. 1 и 8 – определената кредитна 
институция или лицето, обслужващо кредити, 
предоставя на кредитополучателите инфор­
мация за възможностите за извънсъдебно 
разрешаване на спорове.
(7) При извършване на всяка последваща 
комуникация с кредитополучателя купувачът 
на кредити, а в случаите по чл. 35, ал. 1 и 
8 – определената кредитна институция или 
лицето, обслужващо кредити, предоставя 
информацията по ал. 4, т. 6.
(8) Когато купувачът на кредити, а в 
случаите по чл. 35, ал. 1 и 8 – определената 
кредитна институция или лицето, обслужващо 
кредити, изпраща за първи път уведомление 
до кредитополучателя, след като е определено 
ново лице, обслужващо кредити, те предоста­
вят информацията по ал. 4, т. 3, 4 и 6.
(9) Първоначалният кредитор или купу­
вачът на кредити, при когото се намират 
документите, които удостоверяват вземането 
или съдържат информация, свързана с него, 
е длъжен при писмено искане от кредитопо­
лучателя да му предаде безвъзмездно копия 
от документите до четири пъти в рамките на 
една календарна година. 
Ограничения
Чл. 19. Купувачът на кредити, а в случаите 
по чл. 35, ал. 1 и 8 – определената кредитна 
институция или лицето, обслужващо кредити, 
няма право да претендира от кредитополучател 
вземане, различно от дължимото, определено 
в договора на кредитополучателя с първона­
чалния кредитор.
Задължение за съхранение на документи
Чл. 20. (1) Лицето, обслужващо кредити, 
съхранява следните документи:
1. договор за обслужване на вземания, 
сключен с купувач на кредити съгласно чл. 36;
2. цялата кореспонденция с купувача на кре­
дити и с кредитополучателите, включително 
записи на проведени телефонни разговори с 
кредитополучателите, ако е приложимо, при 
спазване на изискванията на действащото 
законодателство;
3. предоставени от купувача на кредити 
указания във връзка с упражняване на правата 
и изпълнение на задълженията по договор 
за обслужване на вземания, при спазване на 
изискванията на действащото законодателство.
(2) Документите по ал. 1 се съхраняват 
за период от най-малко 5 години считано от 
датата на прекратяване на посочения в ал. 1 
договор за обслужване на вземания.
(3) При изпълнение на ал. 1 и 2 лицето, 
обслужващо кредити, спазва изискванията 
за защита на личните данни, предвидени в 
Регламент (ЕС) 2016/679 и в Закона за защита 
на личните данни.
(4) Лицето, обслужващо кредити, пре­
доставя на Българската народна банка при 
поискване посочените в ал. 1 документи.
Раздел V
Трансгранично обслужване на кредити
Свобода на извършване на дейности по 
обслужване на кредити в Република България
Чл. 21. Лице, обслужващо кредити, по­
лучило лиценз в друга държава членка по 
произход, може, при спазване изискванията 
на този закон, да извършва на територията 
на Република България включените в изда­
дения му лиценз дейности по обслужване на 
вземания по необслужвани кредити.
Изисквания за извършването на дейности 
по обслужване на кредити в друга държава 
членка
Чл. 22. (1) Лице, обслужващо кредити, 
получило лиценз в съответствие с чл. 9, 
може чрез клон или директно да извършва 
дейности по чл. 6, ал. 2 на територията на 
приемаща държава членка при спазване на 
ограниченията и изискванията, предвидени в 
националното є законодателство и след като 
уведоми писмено Българската народна банка.
(2) С уведомлението по ал. 1 лицето, об­
служващо кредити, предоставя на Българската 
народна банка:
1. информация за държава членка, в коя­
то възнамерява да извършва дейностите по 
чл. 6, ал. 2;
2. информация за държавата членка, в 
която е отпуснат кредитът, когато е различ­
на от Република България и от приемащата 
държава членка, когато разполага с такава;
3. адрес на клона в приемащата държава 
членка, когато е приложимо;
4. данните, включително за контакт, на 
външния изпълнител в приемащата държава 
членка, когато е приложимо;
5. данните на лицата, които ще отговарят 
за управлението на дейностите по чл. 6, ал. 2;
6. информация за предприетите мерки за 
привеждане в съответствие на вътрешните си 
правила, процедури и механизми за вътрешно 
управление и контрол със законодателство­
то на приемащата държава членка, когато е 
приложимо;
7. информация за наличието на подходящи 
средства за комуникация на езика на при­